‘रिंग एंड ऑर्डर’ ये एक ऑनलाइन पोर्टल है जहां पर विभिन्न तरह की सेवाओं के लिए कई तरह के डिस्काउंट कूपन मौजूद हैं। ‘रिंग एंड ऑर्डर’ के संस्थापक अंकुर अवस्थी अपने इस स्टार्टअप को पढ़ाई के साथ कर रहे हैं। फिलहाल अंकुर देहरादून में मौजूद उत्तराखंड टेक्निकल यूनिवर्सिटी से बीटेक के अंतिम वर्ष के छात्र भी हैं और उन्होने इस काम को तब शुरू किया जब वो बीटेक के तीसरे साल में थे। करीब डेढ़ साल पहले शुरू हुए इस स्टार्टअप के बारे में अंकुर का कहना है कि “मैंने देखा की ऑनलाइन बाजार तेजी से अपने पांव पसार रहा है ऐसे में ऑफलाइन बाजार काफी पिछड़ सकता है। तब मैंने सोचा कि ऑफलाइन बाजार को बचाने के लिए कुछ ऐसा किया जाए जिसके बारे में किसी ने नहीं सोचा हो।”